Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 413

5. Ismétlés, rendszerezés, összefoglalások, felmérések Tapasztalatszerzés a felkiáltó, az óhajtó és a felszólító mondatok használatáról. A -ba, -be, -ban, -ben, -val, -vel ragos szóalakok helyes használata és leírása. Szabályszerûségek felismerése és alkalmazása írásbeli feladatokban. Hibajavításkor indoklás a szabály felidézésével. A helyesírási eset felismerése, a jelölés gyakorlása szóelemzés segítségével. A leírás és a helyes kiejtés együttes alkalmazása. A j és ly használata a tankönyvi szókincs körében. A tanuló által ismert személy- és állatnevek, a lakóhely földrajzi neveinek írása. Szabályismeret és -alkalmazás. A mondatkezdõ nagybetû és a megfelelõ mondatvégi írásjel alkalmazása írásbeli feladatokban. A Duna, a Tisza, a Balaton és Magyarország nevének helyes leírása. A tanultak felidézése, áttekintése és rendszerbe foglalása. A megszerzett tudás bizonyítása írásbeli feladatok megoldásával. A továbbfejlesztés alapjai – A tanuló érthetõen beszél. Megérti az egyszerû magyarázatokat, utasításokat és társai közléseit. A kérdésekre értelmesen válaszol. Használja a bemutatkozás, a felnõttek és a kortársak megszólításának és köszöntésének illendõ nyelvi formáit. – Képes két-három összefüggõ mondat alkotására. Követhetõen számol be élményeirõl, olvasmányai tartalmáról. Szöveghûen mondja el a memoritereket. – Ismert és begyakorolt szöveget folyamatosságra, pontosságra törekvõen olvas fel. A mondat végét és a vesszõt érzékelteti. Felismeri, szükség esetén modellkövetéssel javítja olvasási hibáit. – Az olvasott szöveg témáját, szereplõit, fõbb eseményeit megnevezi. A szöveg használatával megoldja a szövegértést vizsgáló egyszerû, ismert feladatokat. Tanítója segítségével kiemeli az olvasottak lényegét. – Felismeri és megnevezi a tanult nyelvtani fogalmakat, szükség szerint felidézi és alkalmazza a helyesírási szabályokat begyakorolt szókészlet körében. 30-40 begyakorolt szó esetében helyesen jelöli a j hangot. Az egyszerû szavakat helyesen választja el. – Írása rendezett, a betûket olvashatóan alakítja és kapcsolja egymáshoz. Másoláskor nem vét írástechnikai hibát. Szövegminta alapján felismeri és kijavítja hibáit. Percenként 15-20 betût ír. –Tanítója segítségével használja az iskolai könyvtárat. Felsorolja a könyvek fõ adatait. – Bekapcsolódik a közös tevékenységekbe. Alkalmazkodik azok szabályaihoz. – Eligazodik szûkebb környezete társas kapcsolatrendszerében. Vállal közösségi feladatot. Felismeri, értékeli és segíti társai ilyen irányú tevékenységét.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes